CELEX: 32016R0054
Language: el
Date: 2016-01-19 00:00:00
Title: Κανονισμός (ΕΕ) 2016/54 της Επιτροπής, της 19ης Ιανουαρίου 2016, για την τροποποίηση του παραρτήματος I του κανονισμού (ΕΚ) αριθ. 1334/2008 του Ευρωπαϊκού Κοινοβουλίου και του Συμβουλίου όσον αφορά την προσθήκη της γ-γλουταμυλο-βαλυλο-γλυκίνης στον ενωσιακό κατάλογο αρτυματικών υλών (Κείμενο που παρουσιάζει ενδιαφέρον για τον ΕΟΧ)

20.1.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 13/40
            
         ΚΑΝΟΝΙΣΜΌΣ (ΕΕ) 2016/54 ΤΗΣ ΕΠΙΤΡΟΠΉΣ
   της 19ης Ιανουαρίου 2016
   για την τροποποίηση του παραρτήματος I του κανονισμού (ΕΚ) αριθ. 1334/2008 του Ευρωπαϊκού Κοινοβουλίου και του Συμβουλίου όσον αφορά την προσθήκη της γ-γλουταμυλο-βαλυλο-γλυκίνης στον ενωσιακό κατάλογο αρτυματικών υλών
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1334/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για αρωματικές ύλες και ορισμένα συστατικά τροφίμων με αρωματικές ιδιότητες που χρησιμοποιούνται εντός και επί των τροφίμων και για την τροποποίηση του κανονισμού (ΕΟΚ) αριθ. 1601/91 του Συμβουλίου, των κανονισμών (ΕΚ) αριθ. 2232/96 και (ΕΚ) αριθ. 110/2008 και της οδηγίας 2000/13/ΕΚ (1), και ιδίως το άρθρο 11 παράγραφος 3,
   Έχοντας υπόψη τον κανονισμό (ΕΚ) αριθ. 1331/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για τη θέσπιση ενιαίας διαδικασίας έγκρισης για τα πρόσθετα τροφίμων, τα ένζυμα τροφίμων και τις αρωματικές ύλες τροφίμων (2), και ιδίως το άρθρο 7 παράγραφος 5,
   Εκτιμώντας τα ακόλουθα:
   
               (1)
            
            
               Το παράρτημα I του κανονισμού (ΕΚ) αριθ. 1334/2008 θεσπίζει ενωσιακό κατάλογο αρτυματικών υλών και πρώτων υλών για χρήσεις εντός και επί των τροφίμων και καθορίζει τους όρους χρήσης τους.
            
         
               (2)
            
            
               Με τον εκτελεστικό κανονισμό (ΕΕ) αριθ. 872/2012 της Επιτροπής (3) εγκρίθηκε ο κατάλογος αρτυματικών υλών και έγινε η εισαγωγή του στο μέρος Α του παραρτήματος I του κανονισμού (ΕΚ) αριθ. 1334/2008.
            
         
               (3)
            
            
               Ο κατάλογος αυτός μπορεί να ενημερώνεται σύμφωνα με την κοινή διαδικασία που αναφέρεται στο άρθρο 3 παράγραφος 1 του κανονισμού (ΕΚ) αριθ. 1331/2008, είτε ύστερα από πρωτοβουλία της Επιτροπής είτε ύστερα από αίτηση κράτους μέλους ή ενδιαφερόμενου μέρους.
            
         
               (4)
            
            
               Την 21η Μαρτίου 2013 υποβλήθηκε αίτηση στην Επιτροπή για την έγκριση της χρήσης της γ-γλουταμυλο-βαλυλο-γλυκίνης [αριθμός FL: 17.038], ως αρωματικής ουσίας. Η αίτηση αυτή κοινοποιήθηκε στην Ευρωπαϊκή Αρχή για την Ασφάλεια των Τροφίμων («η Αρχή») προς γνωμοδότηση. Στη συνέχεια, η αίτηση κοινοποιήθηκε στα κράτη μέλη, σύμφωνα με το άρθρο 4 του κανονισμού (ΕΚ) αριθ. 1331/2008.
            
         
               (5)
            
            
               Η Αρχή αξιολόγησε την ασφάλεια της γ-γλουταμυλο-βαλυλο-γλυκίνης [αριθμός FL: 17.038] όταν χρησιμοποιείται ως αρτυματική ουσία (4) και κατέληξε στο συμπέρασμα ότι η χρήση της δεν εμπνέει ανησυχία ως προς τα εκτιμώμενα επίπεδα πρόσληψης ως αρτυματικής ουσίας.
            
         
               (6)
            
            
               Ο ενωσιακός κατάλογος που αναφέρεται στον κανονισμό (ΕΚ) αριθ. 1334/2008 αποσκοπεί στη ρύθμιση της χρήσης αποκλειστικά και μόνον των αρτυματικών υλών που προστίθενται σε τρόφιμα για να προσδώσουν οσμή και/ή γεύση ή να τροποποιήσουν αυτές τις ιδιότητες. Η ουσία [αριθμός FL: 17.038] θα μπορούσε επίσης να προστίθεται σε τρόφιμα και για άλλους σκοπούς εκτός από την άρτυση· οι χρήσεις αυτές εξακολουθούν να υπόκεινται σε άλλους κανόνες. Στον παρόντα κανονισμό προβλέπονται όροι χρήσης που αφορούν αποκλειστικά τη χρήση της ουσίας [αριθμός FL: 17.038] ως αρτυματικής ουσίας.
            
         
               (7)
            
            
               Ως εκ τούτου, το μέρος Α του παραρτήματος I του κανονισμού (ΕΚ) αριθ. 1334/2008 θα πρέπει να τροποποιηθεί ανάλογα.
            
         
               (8)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το μέρος Α του παραρτήματος I του κανονισμού (ΕΚ) αριθ. 1334/2008 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Ιανουαρίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 354 της 31.12.2008, σ. 34.
   
      (2)  ΕΕ L 354 της 31.12.2008, σ. 1.
   
      (3)  Εκτελεστικός κανονισμός (ΕΕ) αριθ. 872/2012 της Επιτροπής, της 1ης Οκτωβρίου 2012, για την έγκριση του καταλόγου αρτυματικών υλών που προβλέπεται στον κανονισμό (ΕΚ) αριθ. 2232/96 του Ευρωπαϊκού Κοινοβουλίου και του Συμβουλίου, την εισαγωγή του καταλόγου αυτού στο παράρτημα I του κανονισμού (ΕΚ) αριθ. 1334/2008 του Ευρωπαϊκού Κοινοβουλίου και του Συμβουλίου και για την κατάργηση του κανονισμού (ΕΚ) αριθ. 1565/2000 της Επιτροπής και της απόφασης 1999/217/ΕΚ της Επιτροπής (ΕΕ L 267 της 2.10.2012, σ. 1).
   
      (4)  EFSA Journal 2014· 12(4):3625.
   
      ΠΑΡΑΡΤΗΜΑ
      Στο μέρος Α τμήμα 2 του παραρτήματος I του κανονισμού (ΕΚ) αριθ. 1334/2008 προστίθεται η ακόλουθη καταχώριση που αφορά την ουσία [αριθμός FL: 17.038] στο τέλος του πίνακα:
      
         
                     «17.038
                  
                  
                     γ-γλουταμυλο-βαλυλο-γλυκίνη
                  
                  
                     338837-70-6
                  
                  
                      
                  
                  
                     2123
                  
                  
                     5-οξο-L-προλυλο-L-βαλυλο-γλυκίνη (PCA-Val-Gly) και L-α-γλουταμυλο-L-βαλυλο-γλυκίνη κάτω του 0,7 %, L-γ-γλουταμυλο-L-βαλυλο-L-βαλυλο-γλυκίνη κάτω του 2,0 %, τολουόλιο μη ανιχνεύσιμο (όριο προσδιορισμού 10 mg/kg)
                  
                  
                     Περιορισμοί για τη χρήση ως αρτυματικής ουσίας:
                     
                                  
                              
                              
                                 Στην κατηγορία 1 — το ανώτερο 50 mg/kg
                              
                           
                                  
                              
                              
                                 Στις κατηγορίες 2 και 5 — το ανώτερο 60 mg/kg
                              
                           
                                  
                              
                              
                                 Στην κατηγορία 6.3, δημητριακά — το ανώτερο 160 mg/kg
                              
                           
                                  
                              
                              
                                 Στην κατηγορία 7.2 — το ανώτερο 60 mg/kg
                              
                           
                                  
                              
                              
                                 Στην κατηγορία 8 — το ανώτερο 45 mg/kg
                              
                           
                                  
                              
                              
                                 Στην κατηγορία 12 — το ανώτερο 160 mg/kg
                              
                           
                                  
                              
                              
                                 Στην κατηγορία 14.1 — το ανώτερο 15 mg/kg
                              
                           
                                  
                              
                              
                                 Στην κατηγορία 15 — το ανώτερο 160 mg/kg
                              
                           
                  
                      
                  
                  
                     ΕΑΑΤ»